b'\n_START_ARTICLE_\nBranko Jegi\xc4\x87\n_START_PARAGRAPH_\nBranko Jegi\xc4\x87 (Subotica, 13. travnja 1944. \xe2\x80\x93 Subotica, 19. o\xc5\xbeujka 2002.) je ba\xc4\x8dki hrvatski knji\xc5\xbeevnik i kulturni radnik iz Vojvodine. Pisao je pjesme, eseje, kritike, a pisao je po raznim \xc4\x8dasopisima, osobito onima kr\xc5\xa1\xc4\x87anske i hrvatske orijentacije. Djela je objavljivao kao Branko Jegi\xc4\x87 te pseudonimima Branimir, Stjepan Filipovi\xc4\x87, Kre\xc5\xa1imir Vrani\xc4\x87.\n_START_SECTION_\n\xc5\xbdivotopis\n_START_PARAGRAPH_\nRodio se u Subotici gdje je zavr\xc5\xa1io osnovnu \xc5\xa1kolu. Srednje \xc5\xa1kolovanje je imao u Nadbiskupijskoj klasi\xc4\x8dnoj gimnaziji na \xc5\xa0alati u Zagrebu i u Gimnaziji Josipa Jurja Strossmayera u \xc4\x90akovu. Vi\xc5\xa1u \xc5\xa1kolu tako\xc4\x91er je poha\xc4\x91ao u \xc4\x90akovu. To je bila Visoka bogoslovna \xc5\xa1kola koju je zavr\xc5\xa1io 1970., no nije se zaredio. Iako je ostao laik, ostao je vrlo odan Crkvi, u \xc4\x8dijem je duhu djelovao. Zaposlio se u Subotici._NEWLINE_U kulturi je mnogo ostavio. Pjesme je objavljivao jo\xc5\xa1 od \xc4\x91a\xc4\x8dkih dana, u \xc4\x91a\xc4\x8dkim listovima. Otkad je objavio pjesme u knji\xc5\xbeevnom \xc4\x8dasopisu Rukoveti, javnost je doznala vi\xc5\xa1e o njemu. Osim ondje, objavio je radove u Suboti\xc4\x8dkoj Danici, Ba\xc4\x8dkom klasju, Godi\xc5\xa1njaku Bunjeva\xc4\x8dkog kola te inima._NEWLINE_U svojim pjesmama ima suvremeni, moderni pjesni\xc4\x8dki izraz i oblik._NEWLINE_Svojim djelima je u\xc5\xa1la u antologiju poezije nacionalnih manjina u Srbiji Trajnik (prireditelja Riste Vasilevskog).'